cyanic-selkie/wikianc huggingface dataset:
ரயில்பூச்சி
ரயில்பூச்சி (Harpaphe haydeniana (the yellow-spotted millipede, almond-scented millipede or cyanide millipede) என்பது ஒருவகை  மரவட்டை ஆகும். இவை  தென்கிழக்கு அலாஸ்காவில் இருந்து  வட அமெரிக்காவின் கலிபோர்னியாவின் பசிபிக் கரையோரத்தி ஈரக் காடுகளைச் சேர்ந்தவை. இவை அங்கிருந்து உலகின் பிற இடங்களுக்கு பரவியுள்ளன. இவை தென்னிந்தியாவெங்கும் மிகச் சாதாரணமாகத் தென்படுகிறன. இவை பெரும்பாலும் ஊர்புரங்களின் ஈரப்பதமான இடங்களில் காணப்படுகின்றன. இவை அதிகமுள்ள இடங்களில் மாறுபட்ட மணம் வீசும். இதனால் இவற்றை பலருக்கு பிடிப்பதில்லை. இவை கறுப்பு உடலோடும் விளிம்புகளில் மஞ்சள் புள்ளிகளுடன் கூடியவை. இவை தமது பாதுகாப்புக்காக ஐதரசன் சயனைடு நச்சை வெளியிடக்கூடிய திறனைப் பெற்றன.
பெயரியல்
இவை கறுப்பாகவும், வளைந்து வளைந்து செல்லும்போது தொடர்வண்டியைப் போன்றிருப்பதாலும் இதை தமிழ் நாட்டில் ரயில் பூச்சி என்று அழைக்கின்றனர்.
மேற்கோள்கள்
பகுப்பு:பூச்சிகள் பகுப்பு:கணுக்காலிகள் பகுப்பு:பலகாலிகள்
எச்மியாட்சின் பேராலயம்
எச்மியாட்சின் பேராலயம் (Etchmiadzin Cathedral; Էջմիածնի Մայր տաճար, Ēǰmiatsni Mayr tačar) என்பது ஆர்மீனிய திருத்தூதர் திருச்சபையின் தாய்க் கோவில் ஆகும். இது ஆர்மீனியாவின் வாகர்சபாத் நகரில் அமைந்துள்ளது. பல அறிஞர்களின் கூற்றுப்படி,
அரசர் மூன்றாம் டிரிடோட்சினால் அரச சமயமாக கிறித்தவம் உள்வாங்கப்பட்டதைத் தொடர்ந்து ஆர்மீனியாவின் பாதுகாவலர் புனித கிரோகரியினால் 301 இற்கும் 303 இற்கும் இடைப்பட்ட காலப்பகுதியில் ஆரம்ப நான்காம் நூற்றாண்டில் மூலக் கோயில் கட்டப்பட்டதாக பாரம்பரியமாக நம்பப்படுகிறது. பாகால் வழிபாட்டிலிருந்து கிறித்தவத்திற்கு மாறியதன் அடையாளமாக முன்னைய கோயிலுக்குப் பதிலாக இது உருவாகியது. பாரசீகப் படை எடுப்பினால் கடுமையாக பேராலயம் சேதப்பட்ட பின்பு தற்போதைய கட்டடத்தின் மையம் 483/4 ஆம் ஆண்டு காலப்பகுதியில் வகன் மமிகோனியனால் கட்டப்பட்டது. இதனுடைய அடித்தளம் முதல் ஐந்தாம் நூற்றாண்டின் இரண்டாம் பாதி வரை, எச்மியாட்சின் எல்லா ஆர்மீனியக் கத்தோரிக்கசுக்களின் இருக்கையாகவும், ஆர்மீனியத் திருச்சபையின் மிகப் பெரும் தலைமையாகவும் இருந்தது.
உலக ஆர்மீனிய கிறித்தவர்களின் பிரதான புண்ணியத்தலமாக இருப்பதால் மாத்திரம் எச்மியாட்சின் ஆர்மீனியாவில் சமயத்துக்குரிய முக்கிய இடமாக அல்ல, மாறாக அது அரசியல், கலாச்சார ரீதியாகவும் முக்கியத்துவம் மிக்கது. ஒரு பிரதான புண்ணியத்தலமாகவும், அந்நாட்டின் அதிகம் பேரால் சென்று பார்க்கப்படும் இடங்களில் இதுவும் ஒன்றாகவுள்ளது. சில முக்கியமான ஆரம்ப மத்திய கால கோயில்கள் அருகில் உள்ளதுடன், 2000 இல் ஐக்கிய நாடுகள் கல்வி, அறிவியல், பண்பாட்டு நிறுவனம் இப்பேராலயத்தை உலகப் பாரம்பரியக் களமாகப் பட்டியலிட்டது.
வரலாறு
thumb|250px|பேராலயத்தில் கிரகரியின் சிற்பம்
அடித்தளமும் சொலலிலக்கணமும்
பாரம்பரியத்தின்படி, பேராலயம் 301 இற்கும் 303 இற்கும் இடைப்பட்ட காலத்தில் ஆர்மீனியத் தலைநகராக இப்போதுள்ள வாகர்சபாத்தில் அரச மாளிகைக்கு அருகில், பாகாலின் கோயில் இருந்த இடத்தில் கட்டப்பட்டது. மூன்றாம் டிரிடேட்சின் கீழ் இருந்த ஆர்மீனிய அரசு 301 இல் கிறித்தவத்தை அரச சமயமாக ஏற்றதன் மூலம், உலகின் முதலாவது கிறித்தவத்தை அரச சமயமாக ஏற்ற நாடாகியது. அகதான்கெலஸ் குறிப்பிட்ட (c. 460) ஆர்மீனிய வரலாற்றுப்படி, ஆர்மீனியாவின் பாதுகாவலர் புனித கிரகரி இயேசு கிறித்து தங்க சுத்தியலால் உலகிற்கு அடிக்க வந்து, பேராலயம் அங்கு கட்டப்பட வேண்டும் எனக் குறிப்பிட்ட அகக்காட்சியைக் கண்டார். அதுமுதல், அவர் கோயிலுக்கு எச்மியாட்சின் (Etchmiadzin; էջ ēĵ "வழித்தோன்றல்" + մի mi "ஒரே" + -ա- -a- + ծին tsin "இருந்தவர்") என்ற பெயரை அளித்தார். இது "ஒரே பேறாக இருந்தவர்" (கடவுளின் மகன்) என மொழிபெயர்க்கப்படுகிறது. ஆயினும், எச்மியாட்சின் என்ற பெயர் 15 ஆம் நூற்றாண்டு வரை பயன்படுத்தப்படவில்லை. அதேநேரம், அரம்ப மூலங்கள் அது "வாகர்சபாத் பேராலயம்" என அழைக்கப்பட்டதாகக் கூறுகின்றன. }} பரிசுத்த எச்மியாட்சின் பேராலயத் திருவிழா உயிர்ப்பு ஞாயிறுக்குப் பின் 64 நாட்கள் ஆர்மீனியத் திருச்சபையினால் கொண்டாடப்படுகிறது. இதன்போது "புனித கிரகரியின் அகக்காட்சியையும் பேராலய கட்டுமானம் பற்றியும் மூன்றாம் சகாக் எழுதியவை சிறப்பு பாடல்கள் பாடப்பட்டும்".
வெளி இணைப்புகள்
பகுப்பு:ஆர்மீனியாவின் உலகப் பாரம்பரியக் களங்கள் பகுப்பு:ஆர்மீனிய கிறித்தவக் கோவில்கள் பகுப்பு:ஆசிய மாதக் கட்டுரைகள் நவம்பர் 2015
உச்சங்கிப் பாண்டியர்
உச்சங்கிப் பாண்டியர் என்பவர்கள் கர்நாடகா மாநிலத்தின் உச்சங்கி துர்க்கா என்னும் கோட்டையை மையமாக வைத்து ஆண்ட சில சிற்றரசர் ஆவார்கள். இவர்கள் தோற்றம் பற்றி உறுதியான தகவல்கள் இல்லை. இவர்கள் தமிழகத்தின் பாண்டியர் குலம் என்று ஆய்வாளர்கள் கருதுகிறார்கள். இவர்களில் நான்கு பாண்டியர்கள் அதிகம் அறியப்படுகிறார்கள். அதில் அவர்கள் தங்களை யாதவர் குலத் தோன்றல்களாய் தங்களை அடையாளப்படுத்துகிறார்கள்.
நான்கு அரசர்கள்
இவர்களில் நால்வரின் பெயர் இரு கல்வெட்டுகளில் காணப்படுகிறது.
நாலாம் விக்ரமாதித்தன் படையெடுப்பு
கி.பி. 1118ல் நாலாம் விக்ரமாதித்த சாளுக்கியன் உச்சங்கி நாட்டைத் தாக்கினான். அவனும் அங்குள்ள உச்சங்கிப் பாண்டியனை திறை செலுத்துமாறு செய்தான்.
இரண்டாம் வீரவல்லாளன் படையெடுப்பு
கி.பி. 1177ல் இரண்டாம் வீரவல்லாளன் என்ற போசள அரசன் உச்சங்கி நாட்டைத் தாக்கினான். அதன் அரசன் வீரபாண்டியத் தேவனையும் அவன் மகன் இரண்டாம் விஜய பாண்டியத் தேவனையும் சிறையில் இட்டான். ஏராளமான உச்சங்கி நாட்டு செல்வங்களை கைப்பற்றிய பிறகு மீண்டும் இரண்டாம் விஜய பாண்டியத் தேவனுக்கே உச்சங்கி நாட்டின் ஆளும் பொறுப்பைக் கொடுத்தான். இரண்டாம் விஜய பாண்டியத் தேவன் வீரவல்லாளனுக்கு திறை செலுத்தி வந்ததால் அவனின் ஆட்சி சில காலம் அங்கு தொடர்ந்தது.
மேற்கோள்களும் குறிப்புகளும்
பகுப்பு:பாண்டியர்கள் எனக் கருதப்படுவோர்
பௌத்தநாத்து
பௌத்தநாத்து (நேபாளி: बौद्धनाथ) (Baudhanath), நேபாள நாட்டில் திபெத்திய பௌத்தர்களின் பெரிய கோள வடிவ விகாரையில் அமைந்த 36 மீட்டர் உயரமான நினைவுத் தூண் ஆகும். பௌத்தநாத்து கி பி நான்காம் நூற்றாண்டில் கட்டப்பட்டது. பௌத்தநாத்து மடாலயம், நேபாள நாட்டின் காத்மாண்டு சமவெளியில் தேசியத் தலைநகரான காட்மாண்டூ நகரத்தின் கிழக்கில், ஏழு கிலோ மீட்டர் தொலைவில் இமயமலையில் அமைந்துள்ளது. வானளாவிய உயரத்தில் காணப்படும், இப்பழைமையான பௌத்தநாத்து மடாலயத்தின் நினைவுத்தூண் உலகின் பெரியதாகும். பௌத்தநாத்து மடாலயத்தை, உலக தொல்லியற்களங்களில் ஒன்றாக   ஐக்கிய நாடுகள் அவையின், யுனேஸ்கே நிறுவனம், 1979இல் அறிவித்துள்ளது.
அமைவிடம்
காட்மாண்டு நகரத்தின் வடகிழக்கே ஏழு கிலோ மீட்டர் தொலைவில், இமயமலை அடிவாரத்தில் அமைந்துள்ளது.
வரலாறு
லிச்சாவி குடியரசின் மன்னர் சிவதேவன் (கி பி 590-604) காலத்தில் பௌத்தநாத்து மடாலயத்தை நிறுவியதாக கோபாலாராஜவம்சாவளி (கோபு) கூறுகிறார். நேபாள மன்னர் மானதேவன் (கி பி 464-505) ஆட்சி காலத்தில் கட்டியதாகவும் கூறப்படுகிறது. கி பி 15ஆம் நூற்றாண்டின் பிற்பகுதியில் அல்லது 16வது நூற்றாண்டில் முற்பகுதியில் இவ்விடத்தில் நடந்த அகழ்வராய்ச்சியில், கண்டெடுக்கப்பட்ட மன்னர் அம்சுவர்மாவின் (கி பி 605-621) எலும்புகள் தோண்டி எடுக்கும் போது, இப்பௌத்தநாதர் மடாலயம் கண்டெடுக்கப்பட்டதாக, திபெத்திய ஆதாரங்கள் ஆதாரங்கள் கூறுகிறது. திபெத்திய பேரரசர், திர்சோங் டெட்சான் (ஆட்சி காலம்: 755 - 797) ஆட்சி காலத்தில் இப்பௌத்த மடாலயத்தை நிறுவியதாக கருதப்படுகிறது.
2015 நேபாள நிலநடுக்கம்
2015 நேபாள நிலநடுக்கத்தில் பௌத்தநாத்து மடாலயத்தின் மேற்கூறையின் நினைவுத் தூண் முற்றிலும் சேதமடைந்தது. தற்போது சேதமடைந்த மேற்கூறையும், தூணையும் சீரமைக்கும் பணி நடந்து வருகிறது.
வெளி இணைப்புகள்
பகுப்பு:பௌத்த யாத்திரைத் தலங்கள் பகுப்பு:ஆசிய மாதக் கட்டுரைகள் நவம்பர் 2015 பகுப்பு:நேபாளத் தொல்லியல்
லோகன் ஹென்டர்சன்
லோகன் ஹென்டர்சன் (Logan Henderson, பிறப்பு: செப்டம்பர் 14, 1989) ஒரு அமெரிக்க நாட்டு நடிகர் மற்றும் பாடகர் ஆவார். இவர் நிக்கெலோடியன் தொலைக்கட்சியில் பிக் டைம் ரஷ் என்ற தொடரில் நடித்ததன் மூலம் பரிசியமான நடிகர் ஆனார். இந்த தொடரில் இவர் தனது சொந்த பெயரான லோகன் என்ற பெயரிலே நடித்துள்ளார் என்பது குறிப்பிடத்தக்கது.
மானம்பாடி அய்யனார் கோயில்
மானம்பாடி அய்யனார் கோயில் தமிழ்நாட்டில் தஞ்சாவூர் மாவட்டம், மானம்பாடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ அய்யனார், ஸ்ரீ பூர்ணா, புஷ்கலா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதிச்சிற்றம்பலக் கவிராயர்
ஆதிச்சிற்றம்பலக் கவிராயர் (மிதிலைப்பட்டி, 17 ஆம் நூற்றாண்டு) எனப்படுவர் 20 மேற்பட்ட நூல்களை எழுதிய கவிராயர். பிற புலவர்களை வாதிட்டு வென்றவர். மிதிலைப்பட்டிக் கவிராயர்கள் மரபில் மூத்தவராக இவர் கருதப்படுகிறார்.
ஆதிச்சிற்றம்பலக் கவிராயர் ஆட்சியாளர்களைப் பாடி ஊர்கள் உட்பட பல பரிசில்கள் பெற்றார். தானும் பரிசில்களை வழங்கினார். இவ்வாறு இவர் வெங்களப் நாயக்கரைப் பாடிப் பெற்றதே மிதிலைப்பட்டி ஊரைப் பெற்றார்.
மேற்கோள்கள்
பகுப்பு:கவிராயர்கள்
கோப் வினை
கோப் வினை அல்லது கோப் நீக்கம் (Cope reaction or Cope elimination) என்பது ஆர்தர் சி. கோப் என்பவரால் உருவாக்கப்பட்ட ஒரு நீக்கல் வினையாகும். இவ்வினையில் மூவிணைய அமீனிலிருந்து ஓர் அமீன் ஆக்சைடை நீக்கி ஓர் ஆல்கீன் மற்றும் ஐதராக்சிலமீன் முதலியன தயாரிக்கப்படுகின்றன. கோப் வினையின் வினை வழிமுறையில் மூலக்கூறிடை 5 உறுப்பினர் வளைய இடைநிலை நிலை பங்கேற்கிறது இதனால் ஒருபக்க நீக்க விளைபொருள் உருவாகிறது. இது மூலக்கூறிடை நீக்க வழிமுறையாகும். ஆப்மான் நீக்க வினையிலும் இக்கரிம வேதியியல் வினை இதே முடிவையே அளிக்கிறது. ஆனால் நீங்கும் குழுவின் பகுதியே அடிப்படையாகும். தொடர்புடைய அமீனை மெட்டா குளோரோபெராக்சிபென்சாயிக் அமிலத்தைப் பயன்படுத்தி ஆக்சிசனேற்றம் செய்து அமீன் ஆக்சைடு தயாரிக்கப்படுகிறது. இங்கு வெறும் வெப்பம் மட்டுமே நீக்கவினைக்கு அவசியமாகும்
மூலக்கூற்றிடை கோப் வினையை பிப்பெரிடின்கள் தடை செய்கின்றன. ஆனால், பிரோலிடின்களும், ஏழு மற்றும் ஏழைவிட அதிக எண்ணிக்கை வளையங்கள் கொண்ட சேர்மங்களும் இவ்வினையில் ஈடுபடுகின்றன. வினை விளைபொருளாக நிறைவுறா ஐதராக்சிலமீன் உருவாகிறது. 5 உறுப்பினர் வளைய இடைநிலை நிலையில் இம்முடிவு மாறுவதில்லை.
மேற்கோள்கள்
பகுப்பு:பெயர் வினைகள் பகுப்பு:ஒலிபீனேற்ற வினைகள்
சிவந்த கீரி
சிவந்த கீரி (Ruddy mongoose) (கெர்பெசுடெசு சுமிதி Herpestes smithii) என்பது இந்தியா மற்றும் இலங்கை மலைக் காடுகளில் வளரக்கூடிய கீரி வகைகளுள் ஒன்றாகும். இந்த கீரி, கழுத்தில் பட்டையுடன் காணப்படும் கீரி மற்றும் இந்தியச் சாம்பல் கீரி முதலியன இந்தியாவிலும் இலங்கையிலும் காணப்படும் கீரி இனங்களாகும். சிவந்த கீரி இந்தியச் சாம்பல் கீரி இனத்துடன் மிகவும் நெருக்கமான தொடர்புடையது; ஆனால் சற்றே பெருத்த அளவு மற்றும் கறுப்பு-முனை வால், 2 முதல் 3 அங்குலங்கள் வரை முடிவில் நீண்டு காணப்படுவதன் அடிப்படையில் வேறுபடுகிறது. இந்த கீரியில் இரண்டு கிளையினங்கள் உள்ளன. இவை இந்தியாவில் காணப்படும் ''கெ. சுமிதி சுமிதி, மற்றும் இலங்கையில் காணப்படும் கெ. சுமிதி ஜெய்லானிக்கசு'' (தாமஸ், 1852) ஆகும்.
பரவலும் வாழ்விடமும்
thumb| [[பன்னா தேசியப் பூங்கா|பன்னா தேசிய பூங்காவில் சிவந்த கீரி]] thumb| [[யால தேசிய வனம்|யலா தேசிய பூங்காவில் கீரி]] சிவந்த கீரி காடுகளில் வாழக்கூடியது. அதிக ஒதுங்கிய பாதுகாப்பான பகுதிகளை விரும்புகிறது. இது நெல் வயல்களிலும், ஒப்பீட்டளவில் திறந்தவெளிகளிலும் காணப்படுகிறது.
வகைபிரித்தல்
இலண்டன், இயற்கை வரலாற்று அருங்காட்சியகத்தின் தொகுப்பில் ஒரு விலங்கியல் மாதிரிக்காக 1837ஆம் ஆண்டில் ஜான் எட்வர்ட் கிரே என்பவரால் முன்மொழியப்பட்ட இருசொற் பெயர் ஹெர்பெசுடசு சுமிதி என்பதாகும்.
கிளையினங்கள்:
கலாச்சாரத்தில்
இலங்கையில் இந்த விலங்கு சிங்களத்தில் முகாட்டியா என்று அழைக்கப்படுகிறது. பொதுவாக இது விரும்பத்தகாத விலங்காகக் கருதப்படுகிறது. இலங்கைக்குச் சொந்தமான வேறுபட்ட சிற்றினமான பொன்னிற மரநாய் (பாரடோக்சுரசு ஜெய்லோனென்சிசு), இதே போன்று தோற்றம் மற்றும் வண்ணம் கொண்டது, கோட்டம்புவா என்று அழைக்கப்படுகிறது.
வெளி இணைப்புகள்
பகுப்பு:Articles with 'species' microformats பகுப்பு:இலங்கை முலையூட்டிகள் பகுப்பு:இந்தியப் பாலூட்டிகள்
நிகோபார் மூஞ்சூறு
நிக்கோபார் மூஞ்சூறு அல்லது நிக்கோபார் வெள்ளை வால் மூஞ்சூறு (குரோசிடுரா நிகோபாரிகா - Crocidura nicobarica) என்பது அருகிவரும் பாலூட்டி இனமாகும். இது சோரிசிடே குடும்பத்தினைச் சார்ந்ததாகும். இது இந்தியாவின் பெரிய நிக்கோபார் தீவில் மட்டுமே காணக்கூடியது.
ஆதாரங்கள்
பகுப்பு:இந்தியப் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
அசூர் மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அன்னை ஜே. கே. கே சம்புரணி அம்மாள் செவிலியர் கல்லூரி
'''அன்னை ஜே. கே. கே. சம்பூரணி அம்மாள் செவிலியர் கல்லூரி''' அன்னை ஜே.கே.கே. சம்பூரணி அம்மாள் செவிலியர் கல்லூரி, தமிழ்நாட்டில் தமிழ்நாடு டாக்டர்  எம்.ஜி.ஆர். மருத்துவப் பல்கலைக்கழகம் டாக்டர் எம்.ஜி.ஆர். மருத்துவப்பல்கலைக்கழகத்தின் இணைவு பெற்றுள்ள ஒரு தனியார் கல்லூரி. இக்கல்லூரி குமாரபாளையம் நாமக்கல் மாவட்டம், தமிழ்நாட்டில் அமைந்துள்ளது.
அறிமுகம்
இக்கல்லூரி 1992 ஆண்டு தொடங்கப்பட்டது. மருத்துவத்துறையில் பெண் கல்வியை ஊக்குவிக்கும் வகையில் இக்கல்லூரி செயல்பட்டு வருகின்றது.
படிப்புகள்
இக்கல்லூரியில் பட்டயம், இளங்கலை, முதுகலை செவிலியர் படிப்புகள் வழங்கப்பட்டு வருகின்றன.
சான்றுகள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாடு டாக்டர் எம்.ஜி.ஆர். மருத்துவப் பல்கலைக்கழக இணைவுக்கல்லூரிகள்
கான்காய் மலைகள்
பெயர்
மங்கோலியர்களால் தங்கள் நாட்டின் வடக்கே உள்ள முழுமையான பசுமையான காடு-புல்வெளிப் பகுதியை விவரிக்க கான்காய் என்ற சொல் பொதுவாகப் பயன்படுத்தப்படுகிறது. தெற்குப் பாலைவனம் கோவி (கோபி) என்று அழைக்கப்படுகிறது. இடைநிலை புல்வெளிப் பகுதி கீர் அல்லது தல் என்று அழைக்கப்படுகிறது. கன்காய் என்ற சொல் "கான்கா-" என்ற வினைச்சொல் மற்றும் "-அய்" என்ற விகுதி இணைந்து உருவாகி உள்ளது. கான்கா என்ற சொல்லின் பொருள் "வழங்கல், தேவைகளை வழங்கல்" என்பதாகும். கான்காய் என்ற சொல் கான் (மன்னர்) என்ற சொல்லில் இருந்தும்  உருவாகி இருக்கலாம் என்று கருதப்படுகிறது. ஒருவேளை கான்கா என்ற வினைச்சொல்லும் கூட கானில் இருந்து உருவாகி இருக்கலாம் என்று கருதப்படுகிறது. ஆகையால், கான்காய் வழக்கமாக முன்யோசனை உள்ள இறைவன், உதாரகுணமுள்ள மன்னர், தாராளமான இரக்கமுள்ள இறைவன் அல்லது அபரிமிதமான மன்னர் என்று எடுத்துக் கொள்ளப்படுகிறது. இப்பண்டைய பெயர் மலையின் புனிதத்தன்மையையும் இதை நம்பியிருக்கும் மக்களின் இதயத்தில் இது பெற்றிருக்கும் சிறப்பு இடத்தையும் குறிக்கின்றது. புனித மலைகள் என்று பொருளுடைய ஒரு ஒத்த மங்கோலிய வார்த்தையானது கைர்கான் என்பதாகும். இதன் பொருள் அன்பான மன்னர் (உதாரணமாக அசரலத் கைர்கான் என்பது குறிப்பாக அக்கறையுள்ள அன்பான மன்னரைக் குறிக்கும்  ஒரு நெருங்கிய பெயராகும்) என்பதாகும். பாரம்பரியப்படி, மலைத்தொடர் பார்வையில் படும்படி இருக்கும் போது ஒரு கைர்கானின் பெயரைக் கூறக்கூடாது. மலைத்தொடர் பார்வையில் படும்படி இருக்கும் போது அதன் முழுப் பெயரைக் குறிக்காமல், வெறும் கைர்கான் என்றே அழைக்கப்பட வேண்டும். மங்கோலியாவின் அனைத்துப் பகுதிகளிலும் இந்தக் கண்டிப்பான பழக்கம் பொருந்தும். பார்வைக்கு அழகாக இருக்கும் அல்லது வேறு எவ்விதத்திலோ மனமகிழ்வை ஏற்படுத்தும் எந்த மலையுமோ அல்லது குன்றோ "அது உண்மையில் ஒரு சிறப்பு கைர்கான்" அல்லது "என்ன ஒரு கம்பீரமான கைர்கான்!" போன்ற சொற்களால் போற்றப்படலாம். மலை சார்ந்த வன-புல்வெளியின் எந்தப் பகுதியும் தனியாகவோ அல்லது அது கொண்டுள்ள அனைத்தையும் சேர்த்தோ (ஆறுகள், நீரூற்றுகள், தாவரங்கள், விலங்குகள்) "அது உண்மையில் ஒரு பெரிய கான்காய்" அல்லது "அது ஒரு தனித்துவமான கான்காய் என்று மறுக்கவில்லை!" போன்ற சொற்களால் பாராட்டப்படலாம்.
மங்கோலியாவின் இரண்டு மாகாணங்கள் கான்காய் மலைகளுக்குபின் பெயரிடப்பட்டுள்ளன: அர்கான்காய் (வடக்கத்தியக் கான்காய்) மற்றும் ஒவர்கான்காய் (தெற்கத்தியக் கான்காய்). இரண்டு மாகாணங்கள் சந்திக்கும் மிதமான காலநிலைப் பகுதி (கிழக்கு கான்காய்) மங்கோலிய மற்றும் நாடோடி நாகரிகத்தின் தொட்டிலாகக் கருதப்படுகிறது. கிழக்கு கான்காயின் அடிவாரத்தில் உள்ள சமவெளியில் உலக பாரம்பரியக் களமான ஓர்கோன் பள்ளத்தாக்கு அமைந்துள்ளது. சியோக்னுவின் (கி.மு. 209 - கி.பி. 93) தலைநகர் லூத் கோத் (லுங்செங்), சியான்பேயின் (கி.பி. 93 - கி.பி. 234) தலைநகர் ஓர்டோ மற்றும் ருரன் ககானேட்டின் (கி.பி. 330 -கி.பி. 555) தலைநகர் மூமத் (முமே) ஆகியவை இங்கு அமைந்திருந்ததாகக் கூறப்படுகிறது. பிற்காலத்தில் வந்த பேரரசுகளும் தங்கள் தலைநகரங்களை இங்கு நிறுவின. உதாரணமாக உய்குர் சாம்ராச்சியத்தினர் (கி.பி. 745 - கி.பி. 840) இப்பகுதியில் தங்கள் தலைநகரான ஓர்டு-பாலிக்கைக் கட்டினர்.
அம்சங்கள்
சுவரகா கைர்கான் (தூப கைர்கான், உயரம் 3,117 மீ) என்பது திசத்சர்லிக்கிற்குக் கிழக்கில் உள்ள மற்றொரு புனித மலையாகும்.
தர்யது-சுலுது என்பது கான்காய் மலைகளின் வடக்கு சரிவுகளில் உள்ள அழிந்துபோன எரிமலைப் பகுதியாகும்.
கான்காய் மலைப்பகுதியின் சில பகுதிகளில் அதன் மிதமான நுண் சீதோஷ்ண நிலைகளுக்காக இது அறியப்படுகிறது. நாட்டின் பிற பகுதிகளைப் போல் குளிர்காலம் இப்பகுதியில் கடுமையாக இருப்பதில்லை. பிரெஸ்னியாக் மற்றும் நியேஜ்விச்சின் "வெர்டிகல் வேரியபிலிடி ஆப் க்லைமேடிக் கண்டிசன்ஸ் இன் த கான்காய் மவுண்டைன்ஸ்" புத்தகத்தின் 34வது பக்கத்தில் எழுதப்பட்டிருப்பதாவது: "மங்கோலியாவின் மாறுபடும் காலநிலையின் (கவரிலோவா 1974) ஒரு தனித்துவமாக அறியப்படுகின்ற, எதிரிடையாக மாறும் வலுவான குளிர் காலநிலை காரணமாக, சுற்றியுள்ள பகுதிகளை விட 10°C வெப்பமாக இருக்கும். இதன் மிக உயர்ந்த மலைகளின் உச்சிகளில் கூட இதன் பள்ளத்தாக்கை விட 5°C வெப்பமானதாக இருக்கும்."
உசாத்துணை
பகுப்பு:ஆசிய மாதக் கட்டுரைகள் நவம்பர் 2017 பகுப்பு:மங்கோலியாவின் மலைத்தொடர்கள்
முரளி புருசோத்தமன்
தொழில்
எர்ணாகுளத்தில் உள்ள அரசு சட்டக் கல்லூரியில் சட்டப் பட்டம் பெற்ற பிறகு, புருசோத்தமன் 09.03.1991 அன்று வழக்கறிஞராகப் பதிவு செய்து, அரசியலமைப்புச் சட்டம் மற்றும் சேவைச் சட்டங்களில் பயிற்சியைத் தொடங்கினார். பயிற்சி நடைமுறையின் போது, இவர் 13.03.2001 முதல் 06.08.2001 வரை கேரள உயர் நீதிமன்றத்தில் அரசு வழக்கறிஞராகவும், 2000 ஆம் ஆண்டு முதல் கேரள மாநில தேர்தல் ஆணையத்தின் வழக்கறிஞராகவும், 2004 ஆம் ஆண்டு முதல் இந்தியத் தேர்தல் ஆணையத்தின் நீதிபதியாகவும் பதவி உயர்வு வரும் வரை பணியாற்றினார். 2002 ஆம் ஆண்டில் மாநில கூட்டுறவு தேர்தல் ஆணையம், எல்லை நிர்ணய ஆணையத்திற்கான நிலை வழக்கறிஞர் மற்றும் சேர்க்கை மேற்பார்வைக் குழு மற்றும் சுயநிதி தொழில்முறை கல்லூரிகள் மற்றும் நிறுவனங்களுக்கான கட்டண ஒழுங்குமுறைக் குழுவிற்கும் 2007 முதல் 2011 வரை ஆலோசகராக இருந்தார். 25.02.2021 அன்று கேரள உயர் நீதிமன்றத்தின் கூடுதல் நீதிபதியாக பதவி உயர்வு பெற்றார்.
புற இணைப்புகள்
பகுப்பு:1967 பிறப்புகள் பகுப்பு:வாழும் நபர்கள் பகுப்பு:இந்திய நீதிபதிகள் பகுப்பு:கேரள நபர்கள்
தொட்டில் குழந்தை
தொட்டில் குழந்தை (Thottil Kuzhanthai) 1995 இல் வெளியான தமிழ்த் திரைப்படமாகும். எஸ். பி. முத்துராமன் இத்திரைப்படத்தை இயக்கியிருந்தார். ராம்கி, ரஞ்சிதா ஆகியோர் முன்னணிக் கதாபாத்திரங்களில் நடிக்க அவர்களுடன் ஆனந்தராஜ், சனகராஜ், வினு சக்கரவர்தி, கோவை சரளா, வடிவுக்கரசி, விவேக் மற்றும் கரன் ஆகியோர் இணைகதாப்பாத்திரங்களிலும் நடித்துள்ளனர். வே.வடுகநாதன் மேலும் வலம்புரி முத்து ஆகியோர் இத்திரைப்படத்தை தயாரித்திருந்தனர். ஆதித்தியன் இத்திரைப்படத்திற்கு இசையமைத்திருந்தார். இத்திரைப்படத்தின் இசை பிப்ரவரி 24, 1995 அன்று வெளியிடப்பட்டுள்ளது. இத்திரைப்படம் வசூல் ரீதியாகத் தோல்வியடைந்ததாகக் கருதப்படுகிறது.
இசை
இத்திரைப்படத்திற்கு ஆதித்தியன் இசையமைத்துள்ளார். இத்திரைப்படத்தின் இசை 1995 ம் ஆண்டு வெளியிடப்பட்டுள்ளது. இத்திரைப்பட பாடல்களை பஞ்சு அருணாசலம் எழுதியுள்ளார்.
மேற்கோள்கள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:ஆதித்தியன் இசையமைத்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள் பகுப்பு:விவேக் நடித்த திரைப்படங்கள்
கொழையூர் பிடாரி கோயில்
கொழையூர் பிடாரி கோயில் தமிழ்நாட்டில் நாகபட்டினம் மாவட்டம், கொழையூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ பிடாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செட்டிகள்ளி ரோசரி தேவாலயம்
செட்டிகள்ளி தேவாலயம் (Shettihalli Rosary Church) என்பது கர்நாடகாவின் செட்டிகள்ளியில் இருந்து 2 கி.மீ தொலைவில்Shettihalli உள்ளது. இது 1860ஆம் ஆண்டு பிரஞ்சு மிஷனரிகளால், கோத்திக் கட்டிடக்கலையில் கட்டப்பட்டது. 1960களில் ஹேமாவதி அணை கட்டிய பிறகு இத்தேவாலயம் கைவிடப்பட்டது. பருவமழை காலங்களில் நீரில் பாதி மூழ்கிக் காணப்படும் இத்தேவாலயத்தைப் பார்க்க சுற்றுலாப் பயணிகள் வருகின்றனர். இதனால் இது மூழ்கிய தேவாலயம் அல்லது மிதக்கும் தேவாலயம் என்று அழைக்கப்படுகிறது.
காண உகந்த காலம்
இந்த தேவாலயத்தின் முழு அழகைக் காண வருடத்தில் இரு முறை பயணிக்க வேண்டி உள்ளது. ஜூலை முதல் அக்டோபர் மாதத்தில் நீரில் பாதி மூழ்கி காட்சியளிக்கிறது. டிசம்பர் முதல் மே வரை நீர் வடிந்து முழுத்தோற்றம் காட்சி அளிக்கிறது.
பயண வழி
சாலை வழி: பெங்களூருவில் இருந்து 200 கிமீ தொலைவில் செட்டிகள்ளி உள்ளது. இரயில் வழி : யஷ்வந்பூரிலிருந்து கர்நாடகாவின் காசனுக்கு இரயில் செல்கிறது. காசனில் இருந்து செட்டிகள்ளி 40 கி.மீ தொலைவில் உள்ளது.
ஜோகேந்திர சிங்
சர்தார் ஜோகேந்திர சிங் (Jogendra Singh)(3 அக்டோபர் 1903 - 11 பிப்ரவரி 1979) என்பவர் இந்திய அரசியல்வாதி ஆவார். இவர் 1972 முதல் 1977 வரை ராஜஸ்தான் மாநிலத்தின் ஆளுநராக பணியாற்றினார். மேலும் 2வது இந்திய நாடாளுமன்றத்தில் உத்தரப்பிரதேச மாநிலத்திலுள்ள பகராயிச் மாவட்டத்திலுள்ள பகராயிச் மக்களவைத் தொகுதியின் உறுப்பினராகவும் இருந்துள்ளார்.
மேற்கோள்கள்
பகுப்பு:2ஆவது மக்களவை உறுப்பினர்கள் பகுப்பு:1979 இறப்புகள் பகுப்பு:1903 பிறப்புகள்
கால்சியம் போரேட்டு
கால்சியம் போரேட்டு (Calcium borate) என்பது (Ca3(BO3)2) என்ற மூலகூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். நீலம் கலந்த வெண்மை நிறத்தில் தெளிவான கட்டமைப்புடன் இச்சேர்மம் காணப்படுகிறது. கால்சியம் உலோகத்துடன் போரிக் அமிலத்தைச் சேர்த்து வினைபுரியச் செய்தால் கால்சியம் போரேட்டு வீழ்படிவாக உருவாகிறது. நீரேறிய வடிவ கால்சியம் போரேட்டு இயற்கையில் கோலிமேனைட்டு, நோபிலைட்டு, பிரைசையிட்டு போன்ற கனிமங்களாகத் தோன்றுகிறது.
உயர் வெப்பநிலையில் அறுகோண போரான் நைட்ரைடை பிணைக்கப் பயன்படும் தூள் உலோகவியலில்  இது பயன்படுகிறது. எப்பாக்சி அச்சு வார்ப்பு சேர்மங்களில் சுடர் தணிப்பியாகவும், சில வகையான பீங்கான் மெருகூட்டலில் பீங்கான் இளக்கியாகவும், தீங்கிழைக்கும் கழிவுப்பொருள் மேலாண்மையில் செயல்திறமிக்க தன்னடைப்பு பிணைப்பியாகவும், பூச்சியெதிர்ப்பு பாலிசிடைரின் கூட்டுப்பொருளாகவும் , உரத் தயாரிப்பிலும் போரான் கண்ணாடிகள் உற்பத்தியிலும் கால்சியம் போரேட்டு பயன்படுகிறது.
மேற்கோள்கள்
பகுப்பு:போரேட்டுகள் பகுப்பு:கால்சியம் சேர்மங்கள்
செங்குடி பிடாரி கோயில்
செங்குடி பிடாரி கோயில் தமிழ்நாட்டில் நாகபட்டினம் மாவட்டம், செங்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வேதபால் தியாகி
வேதபால் தியாகி (Vedpal Tyagi)(28 திசம்பர் 1915 - 30 அக்டோபர் 1979), என்பவர் வேத் பால் தியாகி என்றும் அறியப்படுகிறார். இவர் இந்திய மேனாள் நீதிபதி ஆவார். இவர் இராசத்தானின் ஆளுநராக 15 பிப்ரவரி 1977 முதல் மே 1977 வரை பணியாற்றினார். சோகேந்திர சிங்கு பதவி விலகியதைத் தொடர்ந்து, இவர் தற்காலிக ஆளுநராக நியமிக்கப்பட்டார். தியாகி அக்டோபர் 1979 அன்று தனது 63ஆவது வயதில் காலமானார்.
மேற்கோள்கள்
பகுப்பு:1979 இறப்புகள் பகுப்பு:1915 பிறப்புகள்
எடித் கிரசான்
எதித் க்ரசான் 1934 ஜனவரி 27ஆம் தேதி பிறந்த ஒரு பிரெஞ்சு அரசியல்வாதி ஆவார். இவர் பிரான்ஸ் நாட்டின் ஒரே பெண் பிரதமர் ஆவார். மிகக் குறுகிய காலம் ஆட்சி செய்த பிரஞ்சுப் பிரதமரும் இவரே.
சோசலிசக் கட்சியைச் சேர்ந்த இவரை 1991 ஆண்டு, மே 15 ஆம் தேதி ஜனாதிபதி பிரான்சுவா மித்திரோன் பிரதமர் பதவிக்கு நியமித்தார். எதித் க்ரசான் 1992 ஏப்ரல் 2 ஆம் தேதி வரை அந்தப் பொறுப்பில் இருந்தார். 1992-ல் நடந்த உள்ளாட்சித் தேர்தலில் சோசலிசக் கட்சி போதுமான அளவு வெற்றி பெறாததால் பிரதமர் பொறுப்பில் இருந்து அவர் ராஜினாமா செய்தார்.
விமர்சனங்கள்
ஜப்பானியர்களின் பொருளாதார கொள்கைகளை விமர்சிக்கும் போது "மஞ்சள் எறும்புகள் உலகத்தையே தனக்கு சொந்தமாக ஆக்கிக்கொள்ள நினைக்கின்றன" என்று அவர் பேசியதால் அவரை ஒரு இனவெறியர் எனச் சிலர் கருதினர். "ஓரினச் சேர்க்கை எனக்கு விசித்திரமாக உள்ளது. இது லத்தீன் பாரம்பரியத்தை விட ஆங்கிலோ சாக்சன் பாரம்பரியத்தில் அதிகமாக உள்ளது" என்று அவர் சொன்ன கருத்தும் விமர்சிக்கப்பட்டது.
மேற்கோள்கள்
பகுப்பு:பெண் அரசியல்வாதிகள் பகுப்பு:பிரெஞ்சு அரசியல்வாதிகள் பகுப்பு:1934 பிறப்புகள் பகுப்பு:வாழும் நபர்கள் பகுப்பு:பெண் அரசுத் தலைவர்கள்
துடுப்புத் திமிங்கலம்
துடுப்புத் திமிங்கிலம் அல்லது முதுகுத்துடுப்பு திமிங்கிலம் (Fin whale, Balaenoptera physalus) முன்னர் மென்துடுப்பு பக்கவாட்டுத் திமிங்கிலம் அல்லது சவரமுதுகுத் திமிங்கிலம் என்று அழைக்கப்பட்டது. இவ்வகை திமிங்கிலங்களின் மேல் தாடை பற்களுக்கு பதிலாக வளரும், கொம்பு போன்ற தகட்டெலும்பு திமிங்கிலங்கள் ஆகும். இது நீல திமிங்கிலத்திற்குப் பிறகு பூமியில் இரண்டாவது பெரிய இனமாகும். மிகப்பெரியது 27.3 m வளரும் என்று கூறப்படுகிறது. நீளம் அதிகபட்சமாக 25.9 m,என உறுதிப்படுத்தப் பட்டுள்ளது. அதிகபட்சமாக பதிவு செய்யப்பட்ட எடை கிட்டத்தட்ட74 t,. அமெரிக்க இயற்கை ஆர்வலர் ராய் சாப்மேன் ஆண்ட்ரூஸ் இத் திமிங்கலத்தை "கடலின் கிரேஹவுண்ட் ... அதன் அழகான, மெல்லிய உடல் ஒரு பந்தய படகு போல கட்டப்பட்டிருப்பதால், விலங்கு வேகமான கடல் நீராவி கப்பலின் வேகத்தை மிஞ்சும்" என்று குறிப்பிடுகிறார்.
வாழ்விடம்
பல பெரிய திமிங்கலங்களைப் போலவே, துடுப்பு திமிங்கலமும் ஒரு பல்வேறு இனச்சூழலிலும் வாழும் இனமாகும். இது உலகின் அனைத்து முக்கிய பெருங்கடல்களிலும், துருவத்திலிருந்து வெப்பமண்டல வரையிலான நீரிலும் காணப்படுகிறது. இது வடக்கு மற்றும் தெற்கு முனைகளில் உள்ள பனிக்கட்டிக்கு நெருக்கமான நீரிலிருந்தும், செங்கடல் போன்ற பெரிய பெருங்கடல்களிலிருந்து ஒப்பீட்டளவில் சிறிய நீர் பரப்பிலும் வாழ்கின்றன. இருப்பினும். அவை பால்டிக் கடலுக்குள் வாழ்கின்றன. இதுபோன்ற நிலைமைகளின் ஓரளவு கடல், மிதமான மற்றும் குளிர்ந்த நீரில் அதிக இனப்பெருக்கம் ஏற்படுத்துகிறது. இது வெப்பமான, பூமத்திய ரேகை பகுதிகளில் குறைந்த அளவிலேயே வாழ்கின்றன.
வாழ்க்கை வரலாறு
முழு உடலும், முதிர்ச்சியை 25 முதல் 30 வயது வரை அடையகிறது. துடுப்பு திமிங்கிலங்களின், அதிகபட்ச ஆயுட்காலம் குறைந்தது 94 வயதுடையது ஆகும். although specimens have been found aged at an estimated 135–140 years. இருப்பினும் மாதிரிகள் 135-140 வயதில் மதிப்பிடப்பட்டுள்ளன.
துடுப்பு திமிங்கிலம் மிக விரைவான செட்டேசியன்களில் ஒன்றாகும், மேலும் இது 37 கிமீ / மணி (23 மைல்) [45] மற்றும் 41 கிமீ / மணி (25 மைல்) இடையே வேகத்தைத் தக்கவைக்கும் மற்றும் மணிக்கு 46 கிமீ / மணி (29 மைல்) வேகத்தில் வெடிக்கும், துடுப்பு திமிங்கிலத்தை "கடலின் கிரேஹவுண்ட்" என்ற புனைப்பெயரைப் பெறுகிறது. துடுப்பு திமிங்கிலங்கள் மற்ற ரொர்குவல்களை விட அதிக அளவில் உள்ளன, மேலும் அவை பெரும்பாலும் 6-10 குழுக்களாக வாழ்கின்றன, இருப்பினும் உணவளிக்கும் குழுக்கள் 100 விலங்குகள் வரை உள்ளன.
குறிப்புகள்
பகுப்பு:கடல்வாழ் உயிரினங்கள்
பத்மசாம்பவர்
பத்மசாம்பவர் (Padmasambhava), கிபி எட்டாம் நூற்றாண்டின் வாழ்ந்தவர். இவர் திபெத்திய பௌத்த அறிஞர் ஆவார். இவர் திபெத்தில் முதல் பௌத்த விகாரை நிறுவியவர். . 25 பாளி மற்றும் சமசுகிருத மொழி பௌத்த சாத்திரங்களை திபெத்திய மொழியில் மொழிபெயர்த்துள்ளார்.
இவர் தாந்ரீக பௌத்த கோட்பாடான நியிங்மபாவை போதிக்கும் தத்துவப் பள்ளியை நிறுவியர் ஆவார். பத்மசாம்பவருக்கு 25 சீடர்கள் இருந்தனர்.
ஆதாரங்கள்
பகுப்பு:பௌத்த அறிஞர்கள் பகுப்பு:பௌத்த எழுத்தாளர்கள் பகுப்பு:இந்தியப் பௌத்தர்கள்
வெளிறிய சாம்பல் மூஞ்சூறு
வெளிறிய சாம்பல் மூஞ்சூறு (குரோசிடுரா பெர்க்ரிசியா - Crocidura pergrisea) என்பது பாலூட்டி வகையில் சோரிசிடே குடும்பத்தினைச் சார்ந்ததாகும். இது பாக்கித்தானில் மட்டுமே காணக்கூடிய அகணிய உயிரியாகும். இதன் வாழ்விடம் இழப்பால் அச்சுறுத்தலுக்கு உள்ளாகியுள்ளது.
பரவல்
இந்த இனம் பாக்கித்தானில் மட்டுமே வாழக்கூடியது. பாக்கித்தானில் சிகார் பள்ளத்தாக்கு மற்றும் தியோசாயின் மேற்கு பகுதிகளில் காணப்படுகிறது.
ஆதாரங்கள்
பகுப்பு:இந்தியப் பாலூட்டிகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள் பகுப்பு:மூஞ்சூறு
இறபீக் சாமி
இறபீக் சாமி (Rafik Schami ‏رفيق شامي‎, பிறப்பு: சூன் 23, 1946) சிரிய, ஜெர்மனிய எழுத்தாளர். அத்துடன் இவர் ஒரு கதைசொல்பவரும், விமர்சகரும், வேதியியல் பட்டதாரியும் ஆவார். இவர் ஜெர்மனியின் மிக முக்கியமான எழுத்தாளர்களில் ஒருவர். இவரது படைப்புகள் 28 மொழிகளில் மொழி பெயர்க்கப் பட்டுள்ளன. இரபிக் சாமி என்பது இவரது புனைபெயர். இவரது இயற்பெயர் சுகைல் பாடெல். இவர் 2002 இலிருந்து ஜெர்மனியில் பவாரியன் நுண்கலை அக்கடமியின் உறுப்பினராக உள்ளார்.
வாழ்க்கை
இவர் டமாஸ்கஸில், கிறிஸ்தவ-அரமேய சிறுபான்மை இனத்தைச் சேர்ந்தவர். இவர் இராணுவச் சேவையை விரும்பாததால் 1971 ஆம் ஆண்டு ஜெர்மனிக்கு புலம் பெயர்ந்தார். தற்சமயம் ஜெர்மனியில், கியர்கைம்போலாடனில் தனது பவாரியன் மனைவியுடனும், மகனுடனும் வாழ்கிறார். இவருக்கு இரண்டு நாட்டு குடியுரிமைகளும் இருக்கின்றன.
கல்வி
இவர் தனது ஆரம்பக்கல்வியை வடக்கு லெபனானில் உள்ள ஒரு கிறிஸ்துவ அவையினரின் கான்வென்ட் உறைவிட பள்ளியில் கற்றார். அதன் பின் திமிஷ்குவில் வேதியியல், கணிதம் மற்றும் இயற்பியல் படித்தார். 1979 ஆம் ஆண்டில் ஜெர்மனிய ஐடல்பேர்க் பல்கலைக்கழகத்தில் இரசாயனவியல் கற்று இரசாயனவியல் பட்டதாரி ஆனார். ஜெர்மனியில் படிக்கும் போது தொழிற்சாலைகளிலும், மற்றும் பல்பொருள் அங்காடிகளிலும், உணவகங்களிலும் கட்டுமானத்தளங்களிலும் தற்காலிகத் தொழிலாளியாக வேலை செய்தார்.
எழுத்துலகில்
இவர் 1965 ஆம் ஆண்டிலிருந்து அரபு மொழியில் கதைகளை எழுதினார். 1964 இலிருந்து 1970 வரை `அல் மண்டலாக்´ என்ற பத்திரிகையை டமாஸ்கஸில் நிறுவி அதன் ஆசிரியராகவும் இருந்தார். 1977 இலிருந்து ஜெர்மனிய மொழியில் இவர் எழுதிய பல படைப்புகள் ஜெர்மனியப் பத்திரிகைகளிலும், சஞ்சிகைகளிலும் பிரசுரமாகின. இதே நேரத்தில் இவர் அராபிய மொழியிலும் அராபியப் பத்திரிகைகளுக்கு எழுதிக் கொண்டிருந்தார். 1980 இல் இருந்து 1985 வரை ஜெர்மனியில் சுய்ட்விண்ட் (Südwind) இலக்கியஅமைப்பின் இணை நிறுவனராகவும், எழுத்தாளராகவும் இருந்தார். 1982 இலிருந்து ஜெர்மனியின் ஒரு தன்னிச்சையான எழுத்தாளராக இயங்கிக் கொண்டிருக்கிறார்.
மேற்கோள்கள்
பகுப்பு:1946 பிறப்புகள் பகுப்பு:வாழும் நபர்கள் பகுப்பு:அரேபிய எழுத்தாளர்கள் பகுப்பு:செருமானிய எழுத்தாளர்கள் பகுப்பு:சிரிய எழுத்தாளர்கள் பகுப்பு:சிரிய நபர்கள் பகுப்பு:ஆசிய மாதக் கட்டுரைகள் நவம்பர் 2015
தாசிரஹள்ளி
தாசிரஹள்ளி ஊராட்சி (Dhasirahalli Gram Panchayat), தமிழ்நாட்டின் தர்மபுரி மாவட்டத்தில் உள்ள மொரப்பூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2966 ஆகும். இவர்களில் பெண்கள் 1428 பேரும் ஆண்கள் 1538 பேரும் உள்ளனர்.
வர்மதேவ வம்சம்
thumb| சனூரில் உள்ள பெலன்ஜோங் தூண் கிபி 914 இல் வர்மதேவ வம்சத்தின் நிறுவனர் சிறீகேசரி வர்மதேவனால் வெளியிடப்பட்டது. சனூர், [[பாலி .]] thumb| [[கிழக்கு சாவகம்|கிழக்கு சாவகத்தில் உள்ள திரோவுலன் அருங்காட்சியகத்தில் உள்ள பெலாஹானில் கண்டுபிடிக்கப்பட்ட விஷ்ணு கருடனை ஏற்றிச் செல்லும் விஷ்ணுவாக சித்தரிக்கப்பட்டுள்ள ஏர்லாங்கா மன்னரின் சிலை.]] வர்மதேவ வம்சம் ( Warmadewa dynasty ), என்பது இந்தோனீசியாவின் பாலி தீவில் இருந்த ஒரு அரச வம்சமாகும்.
வரலாறு
வர்மதேவன் என்று அழைக்கப்படும் பல்வேறு மன்னர்கள் ஒருவருக்கொருவர் எவ்வாறு தொடர்புபட்டனர் என்பது பற்றிய தெளிவான தகவல்கள் இல்லை. இந்த சூழலில் "வம்சம்" என்ற சொல் பொதுவாக பரம்பரை பரம்பரை அல்லாமல், அவர்களின் தலைப்புகளில் பொதுவான கூறுகளைப் பகிர்ந்து கொள்ளும் மன்னர்களின் குழுவைக் குறிக்கிறது.
10 ஆம் நூற்றாண்டில் சிறீகேசரி வர்மதேவன் என்பவரால் இந்த வம்சம் நிறுவப்பட்டது என்று நம்பப்படுகிறது. இருப்பினும், இந்த கூற்றுக்கான ஒரே ஆதாரம், பெலன்ஜோங் தூணில் (பி.13) வர்மதேவன் என்ற பெயரைப் பயன்படுத்திய முதல் பாலி மன்னர் இவராவார். இவர்தான் வம்சத்தை நிறுவினார் என்பதற்கு வெளிப்படையான சான்றுகள் எதுவும் இல்லை. இவர் அதன் ஆரம்பகால உறுப்பினர் என்பதற்கு மட்டுமே சான்றுகள் இருக்கின்றன. இந்தப் பெயரின் சிறீகேசரி வர்மா என்ற பகுதி மட்டுமே கல்லில் தெளிவாகத் தெரிகிறது. ஆனால் இறுதி உறுப்பு '-தேவா' என அங்கு எழுதப்பட்டதாக யூகிக்கப்படுகிறது. ஆனால் இப்போது அதுவும் தெளிவாக இல்லை.
வம்சம் பல தலைமுறைகளாக செழித்திருந்தது. 6 ஏப்ரல் 1011 தேதியிட்ட அபாங் புரா படூர் ஏ கல்வெட்டில், வர்மதேவன் என்ற தலைப்பைப் பயன்படுத்திய இறுதி ஆட்சியாளர் புகழ்பெற்ற மன்னர் உதயண வர்மதேவனைப் பற்றிய குறிப்புள்ளது. புசாங்கன் கல்வெட்டில் (1041) கொடுக்கப்பட்டுள்ள ஏர்லங்காவின் வாழ்க்கை வரலாற்றின் அடிப்படையில், 1020 முதல் 1040களில் சாவகத்தின் புகழ்பெற்ற மன்னரான ஏர்லங்காவின் தந்தை உதயண வர்மதேவன் என்று பல வரலாற்றாசிரியர்களால் நம்பப்படுகிறது.
குறிப்புகள்
பகுப்பு:நடுச் சாவகம் பகுப்பு:பௌத்த வம்சங்கள் பகுப்பு:சாவக வரலாறு பகுப்பு:குடியேற்றவாதத்துக்கு முந்திய இந்தோனேசிய அரசுகள்
சைலேந்திர வம்சம்
thumb|360x360px| 8ஆம் நூற்றாண்டின் [[போரோபுதூர்|போரோபுதூரில் தனது இராணியும் அவர்களது குடிமக்களுடன், ஒரு மன்னன் அரசன் அரியணையில் அமர்ந்திருப்பதை சித்தரிக்கிறது. காட்சி சைலேந்திர அரசவையை அடிப்படையாகக் கொண்டது.]]
சைலேந்திர வம்சம் ( Shailendra dynasty ) சைலேந்திரா அல்லது செலேந்திரா என்றும் உச்சரிக்கப்படுகிறது) என்பது 8ஆம் நூற்றாண்டில் இந்தோனீசியாவிலுள்ள சாவகத் தீவில் ஆட்சி செய்த குறிப்பிடத்தக்க இந்திய வம்சத்தின் பெயராகும். இவர்களின் ஆட்சியில் பிராந்தியத்தில் ஒரு கலாச்சார மறுமலர்ச்சி ஏற்பட்டது. சைலேந்திரர்கள் இந்து மதத்தின் பார்வையுடன் மகாயான பௌத்தத்தின் தீவிர ஊக்குவிப்பாளர்களாக இருந்தனர். மேலும் நடுச் சாவகத்தின் கேது சமவெளியை பௌத்த நினைவுச்சின்னங்களால் நிரப்பியுள்ளனர். அவற்றில் ஒன்று போரோபுதூரில் உள்ள பிரம்மாண்டமான தாது கோபுரமாகும். இது இப்போது யுனெஸ்கோவின் உலக பாரம்பரியக் களமாக அறிவிக்கப்பட்டுள்ளது.
சைலேந்திரர்கள் கடல்சார் பகுதிகளை ஆண்டவர்களாகக் கருதப்படுகிறார்கள். இவர்கள் தென்கிழக்கு ஆசியாவின் பரந்த கடல் பகுதிகளை ஆட்சி செய்தனர். இருப்பினும் இவர்கள் நடுச் சாவகத்தின் கேது சமவெளியில் தீவிர நெல் சாகுபடியின் மூலம் விவசாய நோக்கங்களையும் நம்பியிருந்தனர். இந்த வம்சம் நடுச் சாவகத்தின் மாதரம் இராச்சியம், சில காலம் மற்றும் சுமாத்ராவில் உள்ள சிறீவிஜய இராச்சியம் ஆகிய இரண்டின் ஆளும் குடும்பமாகத் தோன்றியது.
சைலேந்திரர்கள் உருவாக்கிய கல்வெட்டுகள் மூன்று மொழிகளைப் பயன்படுத்துகின்றன. பழைய மலாய், பழைய சாவக மொழி மற்றும் சமசுகிருதம் - காவி எழுத்துக்களில் அல்லது நாகரிக்கு முந்தைய எழுத்துக்களில் எழுதப்பட்டது. பழைய மலாய் மொழியின் பயன்பாடு சுமாத்ரா வம்சாவளி அல்லது இந்த குடும்பத்தின் சிறீவிஜயன் தொடர்பு பற்றிய ஊகங்களைத் தூண்டியது. மறுபுறம், பழைய சாவக மொழியின் பயன்பாடு சாவகத்தில் அவர்களின் உறுதியான அரசியல் நிறுவனத்தைக் குறிக்கிறது. சமசுகிருதத்தின் பயன்பாடு பொதுவாக எந்தவொரு கல்வெட்டிலும் விவரிக்கப்பட்டுள்ள நிகழ்வின் அதிகாரப்பூர்வ தன்மை அல்லது மத முக்கியத்துவத்தைக் குறிக்கிறது.
சாத்தியமான தோற்றம்
சைலேந்திரர்களின் எழுச்சி சாவகத்தின் மையப்பகுதியில் உள்ள கேது சமவெளியில் நிகழ்ந்தாலும், அவர்களின் தோற்றம் விவாதத்திற்கு உட்பட்டது. சாவகத்தைத் தவிர, சுமாத்திரா, இந்தியா அல்லது கம்போடியாவில் முந்தைய தாயகம் பரிந்துரைக்கப்பட்டது. சமீபத்திய ஆய்வுகள் வம்சத்தின் பூர்வீக தோற்றத்தை ஆதரிக்கின்றன. சுமாத்ரா மற்றும் தாய்-மலாய் தீபகற்பத்தில் உள்ள சிறீவிஜயத்துடன் இவர்களின் தொடர்பு இருந்தபோதிலும், சைலேந்திரர்கள் சாவக வம்சாவளியைச் சேர்ந்தவர்கள்.
சுமாத்ரா
சிறீவிஜய பௌத்த இராச்சியத்தின் விரிவாக்கம் சாவகத்தில் வம்சத்தின் எழுச்சியில் ஈடுபட்டதாக மற்ற அறிஞர்கள் கருதுகின்றனர். இந்த இணைப்பின் ஆதரவாளர்கள், கலப்புத் திருமணங்கள் மற்றும் லிகோர் கல்வெட்டு போன்ற பகிரப்பட்ட மகாயான ஆதரவை வலியுறுத்துகின்றனர். சைலேந்திரர்களின் சில கல்வெட்டுகள் பழைய மலாய் மொழியில் எழுதப்பட்டவை. இது சிறீவிஜயம் அல்லது சுமாத்ரா தொடர்புகளை பரிந்துரைத்தது. 'செலேந்திரா' என்ற பெயர் முதலில் சோஜோமெர்டோ கல்வெட்டில் (725) "தபுண்டா செலேந்திரா" என்று குறிப்பிடப்பட்டது. சைலேந்திரர்களின் மூதாதையராக தபுண்டா செலேந்திரா பரிந்துரைக்கப்படுகிறார். தபுண்டா என்ற தலைப்பு சிறீவிஜய மன்னர் தபுந்தா ஹயாங் ஸ்ரீ ஜயனாசாவின் தலைப்பைப் போன்றது. மேலும் கல்வெட்டு - நடு சாவகத்தின் வடக்கு கடற்கரையில் கண்டுபிடிக்கப்பட்டாலும் - பழைய மலாய் மொழியில் எழுதப்பட்டது. இது சுமாத்ரா வம்சாவளி அல்லது சிறீவிஜய குடும்பத்துடன் தொடர்பை பரிந்துரைத்தது.
சாவகத்தில் சைலேந்திரர்கள்
வலது|thumb|250x250px| [[போரோபுதூர், உலகின் மிகப்பெரிய பௌத்த கட்டிடம்.]] சைலேந்திர ஆட்சியாளர்கள் சுமாத்ராவில் சிறீவிஜயத்துடன் திருமண உறவுகள் உட்பட நல்லுறவைப் பேணி வந்தனர். உதாரணமாக, சமரக்ரவீரன் சிறீவிஜய மகாராஜா தர்மசேதுவின் மகள் தேவி தாராவை மணந்தார். இரு இராச்சியங்களுக்கிடையேயான பரஸ்பர கூட்டணி, சாவகப் போட்டியாளர் தோன்றுவதைப் பற்றி சிறீவிஜயம் பயப்படத் தேவையில்லை என்பதையும், சைலேந்திரர்களுக்கு சர்வதேச சந்தைக்கான அணுகல் இருப்பதையும் உறுதி செய்தது.
பொ.ச.824 தேதியிட்ட கரங்தெங்கா கல்வெட்டில் சமரதுங்கன் என்ற மன்னரைப் பற்றி குறிப்பிடப்பட்டுள்ளது. அவரது மகள் பிரமோதவர்தனி ஒரு புனிதமான பௌத்த சரணாலயத்தை திறந்து வைத்துள்ளார். இந்திர மன்னனின் சாம்பலை தகனம் செய்ய 'வேணுவானா' என்ற புனித பௌத்த கட்டிடமும் கல்வெட்டில் குறிப்பிடப்பட்டுள்ளது. 842 தேதியிட்ட திரி தெபுசன் கல்வெட்டு, 'பூமிசம்பரன்' என்ற 'கமுலனின்' நிதி மற்றும் பராமரிப்பை உறுதி செய்வதற்காக சிறீ ககுலுனன் (சமரதுங்காவின் மகள் பிரமோதவர்தனி) வழங்கிய 'சிமா' (வரி இல்லாத) நிலங்களைப் பற்றி குறிப்பிடுகிறது. 'கமுலான்'' என்பது 'முலா' என்ற வார்த்தையிலிருந்து வந்தது, அதாவது 'பிறந்த இடம்', மூதாதையர்களை மதிக்கும் ஒரு புனித கட்டிடம். இந்த கண்டுபிடிப்புகள் சைலேந்திரர்களின் மூதாதையர்கள் மத்திய சாவகத்தில் இருந்து தோன்றியவர்கள் அல்லது சைலேந்திரர்கள் சாவகத்தில் தங்கள் பிடியை நிலைநிறுத்தியதற்கான அடையாளமாக இருக்கலாம் என்று பரிந்துரைத்தது. சமசுகிருதத்தில் "போதிசத்துவத்துவத்தின் பத்து நிலைகளின் ஒருங்கிணைந்த நற்பண்புகளின் மலை" என்று பொருள்படும் பூமி சம்பார பூதாரா என்பது போரோபுதூரின் அசல் பெயர் என்று காஸ்பரிஸ் பரிந்துரைத்தார்.
சாவகத்தில் சஞ்சய வம்சத்திற்கு அடுத்தபடியாக சைலேந்திர வம்சம் இருந்ததாகப் பெறப்பட்ட பழைய பதிப்பு கூறுகிறது. காலத்தின் பெரும்பகுதி அமைதியான சகவாழ்வு மற்றும் ஒத்துழைப்பால் வகைப்படுத்தப்பட்டது. ஆனால் 9ஆம் நூற்றாண்டின் நடுப்பகுதியில் உறவுகள் மோசமடைந்தன. 852-இல் சஞ்சய ஆட்சியாளர் பிகாடன், சைலேந்திர மன்னர் சமரதுங்கன் மற்றும் இளவரசி தாரா ஆகியோரின் மகனான பாலபுத்ரனை தோற்கடித்தார். இது சாவகத்தில் சைலேந்திரர்களின் இருப்பை முடிவுக்குக் கொண்டு வந்தது. மேலும், பாலபுத்ரன் சுமாத்ராவில் உள்ள சிறீவிஜய இராச்சியத்திற்கு பின்வாங்கினார். அங்கு அவர் முதன்மையான ஆட்சியாளரானார்.
என். ஜே. குரோம், கோடெஸ் போன்ற முந்தைய வரலாற்றாசிரியர்கள், சமரக்ரவீரன் மற்றும் சமரதுங்கன் ஆகியோரை ஒரே நபராக சமன்படுத்த முனைகின்றனர். இருப்பினும், இசுலாமெட் முல்ஜானா போன்ற பிற்கால வரலாற்றாசிரியர்கள் சமரதுங்கனை இரகாய் கருங்குடன் ஒப்பிடுகின்றனர். இது மாதரம் இராச்சியத்தின் ஐந்தாவது மன்னராக மாண்டியாசிக் கல்வெட்டில் குறிப்பிடப்பட்டுள்ளது. இதன் பொருள் சமரதுங்கன் சமரக்ரவீரனின் வாரிசு, மேலும் சமரக்ரவீரனின் மகனான பாலபுத்ரதேவன், சமரதுங்கனின் இளைய சகோதரர். சுவர்ணதிவீபத்தில் (சுமாத்ரா) ஆட்சி செய்தவர். அவர் சமரதுங்கனின் மகன் அல்ல. இந்த பதிப்பில் பாலபுத்ரன் சுமாத்ராவின் ஆட்சி சாவகத்தில் பிகாடன்-பிரமோதவர்தனி ஆட்சியை எதிர்த்தது. அவருடைய மருமகள் மற்றும் அவரது கணவருக்கு சாவகத்தை ஆளுவதற்கான உரிமைகள் குறைவாக இருப்பதாக வாதிட்டார்.
851 ஆம் ஆண்டில், சுலைமான் என்ற அரபு வணிகர், சாவகத்தில் இருந்து கடல் கடந்து, ஆற்றில் இறங்கி தலைநகரை நெருங்கி, கெமர்கள் மீது திடீர் தாக்குதலை நடத்திய சாவக சைலேந்திரர்களைப் பற்றிய ஒரு நிகழ்வைப் பதிவு செய்தார். கெமரின் இளம் மன்னன் பின்னர் மகாராஜாவால் தண்டிக்கப்பட்டார். பின்னர் இராச்சியம் சைலேந்திர வம்சத்தின் அடிமையாக மாறியது. கிபி 916 இல், ஒரு சாவக இராச்சியம் கெமர் பேரரசின் மீது படையெடுத்தது. 1000 "நடுத்தர அளவிலான" கப்பல்களைப் பயன்படுத்தி, சாவகத்தினர்களின் வெற்றிக்கு வழிவகுத்தது. கெமர் மன்னரின் தலை பின்னர் சாவகத்திற்கு கொண்டு வரப்பட்டது.
சுமாத்ராவில் சைலேந்திரர்கள்
824-க்குப் பிறகு, சாவக கல்வெட்டுப் பதிவில் சைலேந்திர இல்லத்தைப் பற்றிய குறிப்புகள் எதுவும் இல்லை. சுமார் 860-இல் இந்தியாவில் உள்ள நாளந்தா கல்வெட்டில் பெயர் மீண்டும் தோன்றுகிறது. உரையின்படி, வங்காளத்தின் ( பாலப் பேரரசு ) மன்னர் தேவபாலதேவன், 'பாலபுத்ரன், சுவர்ண-திவீபம்' (சுமாத்ரா) மன்னனுக்கு 5 கிராமங்களின் வருவாயை புத்தகயைக்கு அருகிலுள்ள ஒரு பௌத்த மடாலயத்திற்கு வழங்கினார். பாலபுத்ரன் சைலேந்திர வம்சத்தின் வழித்தோன்றல் எனவும் சாவக மன்னரின் பேரன் எனவும் அறியபடுகிறது.
சோழர்களுடனான உறவு
சுமாத்ராவிலிருந்து, சைலேந்திரர்கள் தென்னிந்தியாவில் உள்ள சோழ இராச்சியத்துடன் வெளிநாட்டு உறவுகளைப் பேணி வந்தனர். இது பல தென்னிந்திய கல்வெட்டுகளால் காட்டப்பட்டுள்ளது. 1005 ஆம் ஆண்டு சிறிவிஜய மன்னரால் கட்டப்பட்ட உள்ளூர் பௌத்த சரணாலயத்திற்கு வருவாய் வழங்குவதை 11 ஆம் நூற்றாண்டின் கல்வெட்டு குறிப்பிடுகிறது. உறவுகள் ஆரம்பத்தில் மிகவும் சுமுகமாக இருந்தபோதிலும், 1025 இல் விரோதங்கள் ஏற்பட்டுள்ளன. . சோழ வம்சத்தின் பேரரசர் இராசேந்திர சோழன் 11 ஆம் நூற்றாண்டில் சைலேந்திர வம்சத்தின் சில பகுதிகளை கைப்பற்றினார். 1025 இல் சிறிவிஜயத்தின் மீது சோழர் படையெடுப்பால் ஏற்பட்ட பேரழிவு, சுமாத்ராவில் ஆளும் வம்சத்தின் சைலேந்திர குடும்பத்தின் முடிவைக் குறித்தது. சைலேந்திர வம்சத்தின் கடைசி மன்னர் - மகாராஜா சங்க்ராம விஜயதுங்கவர்மன் - சிறையில் அடைக்கப்பட்டு பிணைக் கைதியாகப் பிடிக்கப்பட்டார். ஆயினும், 11 ஆம் நூற்றாண்டின் இறுதிக்குள் இரு அரசுகளுக்கு இடையே நல்லுறவு மீண்டும் நிறுவப்பட்டது. 1090 ஆம் ஆண்டில் பழைய பௌத்த சரணாலயத்திற்கு ஒரு புதிய சாசனம் வழங்கப்பட்டது. இது சைலேந்திரர்களைக் குறிக்கும் கடைசியாக அறியப்பட்ட கல்வெட்டு ஆகும். முறையான வாரிசு இல்லாததால், சைலேந்திர வம்சத்தின் ஆட்சி முடிவிற்கு வந்தது. சிறீவிஜய மண்டலத்தில் உள்ள மற்ற குடும்பங்கள் அரியணையைக் கைப்பற்றியது, சீன மூலத்தின்படி சிறீதேவன் என்ற புதிய மகாராஜா சிறீவிஜயத்தை ஆட்சி செய்ய புதிய வம்சத்தை நிறுவினார். அவர் பொ.ச.1028 -இல் சீனாவின் அரசவைக்கு ஒரு தூதரகத்தை அனுப்பினார்.
பாலியில் சைலேந்திரர்கள்
சிறீ கேசரி வர்மதேவன், சைலேந்திர வம்சத்தின் பௌத்த அரசர் என்று கூறப்படுகிறது. அவர் பாலியில் ஒரு மகாயான பௌத்த அரசாங்கத்தை நிறுவுவதற்காக இராணுவப் பயணத்தை வழிநடத்தினார். 914 ஆம் ஆண்டில், பாலியில் உள்ள சனூரில் உள்ள பெலன்ஜோங் தூணில் அவர் தனது முயற்சியின் பதிவை விட்டுச் சென்றார். இந்த கல்வெட்டின் படி, பாலியை ஆண்ட சைலேந்திர வம்சத்தின் கிளையாக வர்மதேவ வம்சம் இருக்கலாம்.
சைலேந்திர ஆட்சியாளர்களின் பட்டியல்
பாரம்பரியமாக, சைலேந்திரர்களின் காலம் 8ஆம் நூற்றாண்டு முதல் 9ஆம் நூற்றாண்டு வரை, மத்திய சாவகத்தில் மட்டுமே வரையறுக்கப்பட்டுள்ளது. பனங்கரன் சகாப்தத்திலிருந்து சமரதுங்கன் வரை. எவ்வாறாயினும், 7ஆம் நூற்றாண்டின் நடுப்பகுதியிலிருந்து (சோஜோமெர்டோ கல்வெட்டின் படி) 11ஆம் நூற்றாண்டின் முற்பகுதி வரை (சோழர் படையெடுப்பின் கீழ் சிறீவிஜய சைலேந்திர வம்சத்தின் வீழ்ச்சி) சைலேந்திர குடும்பத்தின் நீண்ட காலம் இருந்திருக்கலாம் என்று சமீபத்திய விளக்கம் தெரிவிக்கிறது. ஒரு குறிப்பிட்ட காலத்திற்கு, சைலேந்திரர்கள் நடு சாவகம், சுமாத்ரா ஆகிய இரண்டையும் ஆட்சி செய்தனர். சிறீவிஜய ஆளும் குடும்பத்துடனான அவர்களது கூட்டணியும் கலப்பு திருமணமும் இரண்டு அரச குடும்பங்களை ஒன்றிணைப்பதன் மூலம் விளைந்தது. சைலேந்திரர்கள் இறுதியாக சிறீவிஜயம் மற்றும் மாதரம் (நடு சாவகம்) ஆகிய இரண்டின் ஆளும் குடும்பமாக உருவெடுத்தனர்.
சில வரலாற்றாசிரியர்கள் சைலேந்திர ஆட்சியாளர்களின் வரிசை மற்றும் பட்டியலை மறுகட்டமைக்க முயன்றனர். இருப்பினும் பட்டியலில் சில கருத்து வேறுபாடுகள் உள்ளன. வரலாற்றாசிரியர் போச்சாரி, சோஜோமெர்டோ கல்வெட்டின் அடிப்படையில் சைலேந்திரர்களின் ஆரம்ப கட்டத்தை புனரமைக்க முயன்றார். அதே சமயம் மற்ற வரலாற்றாசிரியர்களான இசுலேமட் முல்ஜானா மற்றும் போர்பட்ஜரகா ஆகியோர் சைலேந்திர மன்னர்களின் பட்டியலை மறுகட்டமைக்க முயன்றனர். இருப்பினும், இதில் சில குழப்பங்கள் ஏற்பட்டன. ஏனெனில் சைலேந்திரர்கள் பல இராச்சியயங்களை ஆட்சி செய்தது போல் தெரிகிறது. உதாரணமாக கலிங்கம், மாதரம், பின்னர் சிறீவிஜயம் போன்றவை. இதன் விளைவாக, அதே அரசர்களின் பெயர் அடிக்கடி ஒன்றுடன் ஒன்று சேர்ந்து, இந்த இராச்சியங்களை ஒரே நேரத்தில் ஆட்சி செய்தது போல் தெரிகிறது. கிடைக்கக்கூடிய சரியான ஆதாரங்களின் பற்றாக்குறையால் சந்தேகம் அல்லது ஊகத்தைக் குறிக்கிறது.
வெளி இணைப்புகள்
பகுப்பு:நடுச் சாவகம் பகுப்பு:குடியேற்றவாதத்துக்கு முந்திய இந்தோனேசிய அரசுகள் பகுப்பு:இந்தோனேசிய வரலாறு பகுப்பு:பிலிப்பீன்சின் வரலாறு பகுப்பு:முன்னாள் முடியாட்சிகள் பகுப்பு:தீவு நாடுகள் பகுப்பு:சாவக வரலாறு பகுப்பு:சைலேந்திர வம்சம்
அப்துல் குவாவி தேசுனாவி
அப்துல் குவாவி தேசுனாவி (1 நவம்பர் 1930- 7 யூலை 2011; உருது )  என்பவர் இந்திய உருது எழுத்தாளரும், கடிந்துரையாளரும் (விமர்சகர்) பன்மொழியாளரும், ஆதார நூல் பட்டியல் (உசாத்துணை) சேகரிப்பாளும் ஆவார். இவர் உருது இலக்கியத்தில் பல நூல்களை எழுதி உள்ளார். மௌலானா அப்துல் கலாம் ஆசாத், மிர்சா காலிப், அல்லமா முகமது இக்பால் ஆகியோர் குறிந்து எழுதிய நூல்கள் சிறப்பு பெற்றவை. இவர் பல விருதுகளை தன்னுடைய இலக்கியப் பணிக்காக பெற்றுள்ளார். He was awarded with several awards for his literary work.
வாழ்க்கை
தேசுனாவி பீகாரில் உள்ள தேசுனா என்ற உள்ளூரில் இசுலாமிய அறிஞர் சுலைமான் நட்வி குடும்பத்தில் பிறந்தார். சுலைமான் தங்கள் குடும்பம் அல்லாவின் இறுதி இறை தூதரான முகமதுவின் குடும்பத்தின் மரபு உடையது என்றார். இவரின் தந்தை சையது முகமது சையது ராசா மும்பையிலுள்ள புனித சேவியர் கல்லூரியில் உருது அரபு பாரசீக மொழிகளுக்கு பாடம் எடுத்த பேராசியர். தேசுனாவிக்கு பேராசியர். சையது மோகி ராசா என்ற அண்ணனும் பேராசியர். சையது அப்துல் வாலி தேசுனாவி என்ற தம்பியும் உள்ளார்கள்.
எர்த் டு எக்கோ
எர்த் டு ஏசோ இது அமெரிக்க நாட்டு அறிவியல் திரைப்படம். இந்த திரைப்படத்தை டேவ் கிரீன் இயக்கியுள்ளார்.
அப்துல் குவாவி தேசுனாவி
வாழ்க்கை
போபாலில் உள்ள பல அறிஞர்களும் புலவர்களும் ஆசிரியர்களும் இவரின் மாணவர்கள். இவரின் வழிகாட்டுதலில் பல மாணவர்கள் முனைவர் பட்டம் பெற்றனர். இவர் போபாலில் 7 யூலை 2011இல் மரணமடைந்தார்.
எர்த் டு எக்கோ
விளம்பரம்
இந்த திரைப்படத்தின் முன்னோட்டக்காட்சி மார்ச் 19, 2014ம் ஆண்டு வெளியானது.
அப்துல் குவாவி தேசுனாவி
பணி
தேசுனாவி பீகாரிலுள்ள அர்ராவில் தொடக்கப்பள்ளி கல்வியை முடித்தார். மும்பையிலுள்ள புனித சேவியர் கல்லூரியில் இளங்கலை & முதுகலை பட்டயப்படிப்புகளை முடித்தார். இவர் சைபா முதுகலை கல்லூரியில் உருது துறையில் பிப்பரவரி 1961இல் இணைந்தார். பின்பு அக்கல்லூரியின் உருது துறையின் பேராசிரியாகவும் துறைத் தலைவராகவும் உயர்ந்தார். 1990இல் ஓய்வு பெற்ற பின் பல பதவிகளை வகித்தார்
ஆதாரநூற் பட்டியல்
இவர் பல வல்லநர்களின் நூல்களை தொகுத்து வைத்தார்.
மேற்கோள்கள்
பகுப்பு:இந்திய எழுத்தாளர்கள் பகுப்பு:1930 பிறப்புகள் பகுப்பு:2011 இறப்புகள்
கலப்பு பிம்பங்கள்
இரண்டு பிம்பங்களை இணைத்து உருவாகும் ஒளியியற் கண்மாயமே (optical illusion) கலப்பு பிம்பங்கள் (Hybrid image) எனப்படுகிறது. இரண்டு பிம்பங்களின் பகுதிகளை இணைத்து உருவாக்குவதையே கலப்பு பிம்பங்கள் என அழைக்கிறார்கள்.
கலப்பு பிம்பங்கள் பார்க்கும் தூரத்தைப் பொறுத்தும், பார்க்கும் விதத்தைப் பொறுத்தும் இரண்டு விதங்களில் உணரப்படுகிறது. 1994 ஆம் ஆண்டு மாசாச்சூசெட்சு தொழில்நுட்பக் கழகத்தைச் சேர்ந்த ஆடி ஒலிவியாவும் (Aude Oliva) மற்றும் கிளாசுகவ் (Glasgow) பல்கலைகழகத்தைச் சேர்ந்த பிலிப்பும் கலப்பு பிம்பங்களை உருவாக்கும் புதிய தொழிற்நுட்பத்தை வெளியிட்டனர். குறைந்த அதிர்வெண் கொண்ட பிம்பத்தையும், அதிக அதிர்வெண் கொண்ட பிம்பத்தையும் இணைக்கும் போது உருவாகும் கலப்பு பிம்பம், பார்க்கப்படும் தூரத்தைப் பொறுத்து பலவிதமாக தோற்றமளிக்கிறது. ஆல்பர்ட் ஐன்ஸ்டைன் மற்றும் மர்லின் மன்றோ ஆகியோரின் புகைப்படங்கள் இணைக்கப்பட்டுள்ளன, இதில் அருகிலிருந்து பார்க்கும் போது ஐன்ஸ்டைனின் படம் தெளிவாகவும், தூரத்திலிருந்து பார்க்கும் போது மர்லினின் படம் தெளிவாகவும் தெரிகின்றது.
External links
பகுப்பு:ஒளிப்பட நுட்பங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:ஒளிப்படக்கலை
ஆனங்கூர் கரியகாளியம்மன் கோயில்
ஆனங்கூர் கரியகாளியம்மன் கோயில் தமிழ்நாட்டில் நாமக்கல் மாவட்டம், ஆனங்கூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரியகாளியம்மன் சன்னதியும், கருப்பனார், விநாயகர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் குண்டம் முக்கிய திருவிழாவாக நடைபெறுகிறது.
தடேவ் துறவியர் மடம்
தடேவ் துறவியர் மடம் (Tatev monastery; Տաթևի վանք Tat'evi vank' ) தென்கிழக்கு ஆர்மீனியாவின் தடேவ் கிராமத்திற்கு அருகேயுள்ள பெரிய கருங்கல் வகை பீடபூமியில் அமைந்துள்ள 9 ஆம் நூற்றாண்டுக்குரிய ஆர்மீனிய திருத்தூதர் திருச்சபை துறவியர் மடம் ஆகும். "தடேவ்" எனும் பதம் பொதுவாக துறவியர் மடம் என்பதைக் குறிக்கும். துறவியர் மட முழுத்தோற்றமும் வொரோடன் ஏரியின் ஆழமான மழை இடுக்கு வழியின் விளிம்பில் உள்ளது. தடேவ் சியூனிக் ஆயர் இருக்கையாக உள்ளதோடு, பொருளாதார, அரசியல், ஆன்மீக, கலாச்சார செயற்பாட்டு மையமாக அப்பிரதேசத்தின் வரலாற்றில் குறிப்பிடத்தக்க பங்கு வகிக்கிறது.
14 ஆம் 15 ஆம் நூற்றாண்டுகளில் துறவியர் மாடம் மிக முக்கியமான ஆர்மீனிய மத்திய கால பல்கலைக்கழகங்களில் ஒன்றான தடேவ் பல்கலைக்கழகத்தைக் கொண்டிருந்தது. இது அறிவியல், சமயம், மெய்யியல் நூல்களின் மீள் உருவாக்கம், நுண் சிற்ப நிறந்தீட்டல் ஆகியவற்றுக்கு பங்களிப்பு வழங்கியது. தடேவ் பல்கலைக்கழக அறிஞர்கள் அர்மீனிய கலாச்சாரம், சமயக் கோட்பாடு என்பவற்றைப் பாதுகாப்பதில், அதனுடைய மிகவும் கொந்தளிப்பான காலகட்டத்தில் பங்களிப்புச் செலுத்தினார்கள்.
துறவியர் மாடம் சியூனிக் பகுதியில் "நன்கு அறியப்பட்ட இடம்" என்று விளங்குகிறது. கலிட்சர் என்ற கிராமத்திற்கும் தடேவிற்குமான கம்பிவட வழி ஒக்டோபர் 2010 அன்று திறந்து வைக்கப்பட்டது. இது உலகின் "நீளமான நிறுத்தமற்ற இரட்டை இரும்புப்பாதை கம்பிவட தானூந்து" என்பதால் கின்னஸ் உலக சாதனைகள் என வகைப்படுத்தப்பட்டிருந்தது.
சொல்லிலக்கணம்
பாரம்பரியத்தின்படி, திருத்தூதர் புனித ததேயு பிரசங்கம் செய்து, மறைசாட்சியாக மரித்த இடமான இயுஸ்தாதேயுஸ் தடேவ் துறவியர் மடம் என்ற பெயரைப் பெற்றது.
பிரபல சொல்லிலக்கணம் ஒரு கதையைக் கொண்டுள்ளது. அதன்படி, பயிலுனர் ஒருவர் தான் வடிவமைத்த சிலுவை ஒன்றை கோபுர சிகரத்தில் வைக்க மறைவாக ஏறினார். ஆயினும், இறங்கும்போது தன்னுடைய ஆசானை கண்டு, அதன் அதிர்ச்சியால் காலடி வைக்கும் இடத்தைத் தவறவிட்டு, கீழே விழுந்தார். அவர் கடவுளிடம் இறக்கைகள் தரும்படி வேண்டினார். அவ்வேண்டுதல் ஆர்மீனிய மொழியில் “Ta Tev” (த டேவ்) எனப்படும்.
வரலாறு
தடேவ் துறவியர் மடம் தென் கிழக்கு ஆர்மீனியாவில், பண்டைய ஆர்மீனிய சியூனிக் பகுதியில் அமைந்துள்ளது. இதிலிருந்து 280 கிமி தூரத்தில் யெரெவான் அமைந்துள்ளது. தடேவ் பீடபூமி கிறித்தவ காலத்துக்கு முன்பிருந்து பயன்படுத்தப்பட்டதுடன், பாகால் கோயிலையும் கொண்டிருந்தது. 4 ஆம் நூற்றாணடில் ஆர்மீனியா கிறித்தவமயப்படுத்தலுக்கு உள்ளாகியதைத் தொடர்ந்து, அக்கோயிலுக்குப் பதில் கிறித்தவக் கோயில் மாற்றீடாகியது.